80. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Φ.42/4086 της 29 Νοεμ. 1982/3 Φεβρ. 1983 (ΦΕΚ  Β’ 43) (Διόρθ. σφάλμ. στο ΦΕΚ Β’ 68/22  Φεβρ. 1983) Υπολογισμός εισφορών και τρόπος εξόφλησής τους από τους εναπατριζόμενους Ελληνες ή ομογενείς από την Τουρκία κλπ. ΄Εχοντας υπόψη: 1.Τις διατάξεις της παρ. 3 του άρθρ. 5 της 165/27.9.1963 Πράξης Υπουργικού Συμβουλίου που κυρώθηκε με το Ν.Δ. 4377/1964 «περί ειδικών μέτρων προστασίας των εξ Αιγύπτου Ελλήνων υπηκόων και ομογενών», όπως αντικαταστάθηκαν με την παρ. 5 του άρθρ. 2 του Ν.Δ. 4577/66 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2.Τις δ/ξεις του Ν.Δ. 4378/64(ΦΕΚ 174/64 τ.Α’) της παρ. 1 του άρθρ. 2 του Ν.Δ. 4577/66 (ΦΕΚ 230/66 τ.Α’), του Ν.Δ. 4581/1966 (ΦΕΚ 236/66 τ.Α’) και της παρ. 3 του άρθρ. 11 του Νόμ. 328/1976 (ΦΕΚ 128/76 τ.Α’) όπως αυτές συμπληρώθηκαν με την παρ. 3 του άρθρ. 19 του Νόμ. 1276/1982 (ΦΕΚ 100/1982 τ.Α’). 3.Τις διατάξεις του άρθρ. 14 του Νόμ. 1266/1982 (ΦΕΚ 81/82 τ.Α’) σε συνδυασμό με τις διατάξεις του άρθρ. 9 του Π.Δ. 574/82 «περί ανακατανομής αρμοδιοτήτων των Υπουργείων» (ΦΕΚ 104/82 τ.Α’). 4.Τις αριθ. Γ7α. 1814/25.9.1965 (ΦΕΚ 645/65 τ.Β’) και Γ7α. 3060/22.10.1965 (ΦΕΚ 733/65 τ.Β’) αποφάσεις του Υπουργού Υγιεινής, καθώς και την Φ.42/256/26.2.1977 (ΦΕΚ 220/77 τ.Β’) απόφαση του Υφυπουργού Κοινωνικών Υπηρεσιών. 5.Την 21259/7992/14.10.1982 αναφορά του Ταμείου Συντάξεως και Αυτασφαλίσεως Υγειονομικών με την οποία υποβλήθηκαν οι 455/31.8.1982 και 565/28.9.1982 αποφάσεις του Διοικητικού Συμβουλίου του Τ.Σ.Α.Υ. αποφασίζουμε: ΄Αρθρ.1.-1.Η μηνιαία εισφορά των υπαγομένων στην ασφάλιση του Ταμείου Συντάξεως και Αυτασφαλίσεως Υγειονομικών, σύμφωνα με τις διατάξεις των Ν.Δ. 4377/1964 και Ν.Δ. 4378/1964 της παρ. 1 του άρθρ. 2 του Ν.Δ. 4577/1966 του Ν.Δ. 4581/1966 και της παρ. 3 του άρθρ. 11 του Νόμ. 328/76, όπως συμπληρώθηκε με την παρ. 3 του άρθρ. 19 του Νόμ. 1276/82, είναι η ίδια με την εισφορά των υγειονομικών που ισχύει κατά το χρόνο υποβολής της αίτησης για αναγνώριση προηγούμενου χρόνου ασφάλισης (΄Αρθρ. 5 παρ. 1 της Π.Υ.Σ. 165/1963 που κυρώθηκε με το Ν.Δ. 4377/1964). 2.Προκειμένου για οφειλές εμμίσθων υγειονομικών, οι οποίοι απο λόγους αντικειμενικούς δεν μπορούν να προσκομίσουν βεβαιώσεις εργοδοτών για το ύψος των αποδοχών τους ώστε να υπολογισθούν οι κρατήσεις και εργοδοτικές εισφορές τότε λογίζεται κατά τεκμήριο ως μηνιαίος μισθός το εικοσιπενταπλάσιο του ημερομισθίου του ανειδίκευτου εργάτη που ισχύει κατά το χρόνο υποβολής της αίτησης για την αναγνώριση του προηγούμενου χρόνου ασφάλισης. ΄Αρθρ.2.-Η εξόφληση της οφειλής που προκύπτει από την κατά το προηγούμενο άρθρο, αναγνώριση χρόνου μπορεί να γίνει, με επιλογή του ασφαλισμένου, ή με άμεση καταβολή της ή σε ισόποσες μηνιαίες δόσεις που ο αριθμός τους θα ορίζεται σε κάθε περίπτωση απο το Διοικητικό Συμβούλιο του ΤΣΑΥ και δεν θα είναι μεγαλύτερος των 72, ούτε το ποσό της κάθε δόσης θα μπορεί να  είναι μικρότερο από το ύψος της μηνιαίας εισφοράς του Κλάδου Συντάξεων του Ταμείου που θα ισχύει κατά τον χρόνον υποβολής της αίτησης. Η πρώτη δόση πρέπει να καταβληθεί μέσα στο μεθεπόμενο μήνα από εκείνο της έγγραφης ανακοίνωσης από το Ταμείο του λογαριασμού στον ενδιαφερόμενο για την αναγνώριση της προϋπηρεσίας του με εξαγορά. Σε περίπτωση καθυστέρησης καταβολής 2 στη συνέχεια δόσεων, χάνεται το δικαίωμα της τμηματικής καταβολής τους και το υπόλοιπο ποσό βαρύνεται με τις προβλεπόμενες πρόσθετες επιβαρύνσεις. 2.Σε περίπτωση επέλευσης του ασφαλιστικού κινδύνου πριν από την πάροδο του χρόνου που καθορίσθηκε  για την καταβολή των δόσεων, το ποσό των υπολειπόμενων δόσεων που δεν είναι απαιτητές, συμψηφίζεται με το ποσό των 2 πρώτων μηνιαίων συντάξεων καθώς  και  των  3 μηνιαίων  συντάξεων  που  χορηγούνται (Αντί για τη σελ. 696, 33(β) Σελ. 696, 33(γ) Τεύχος 1α-11-2 Σελ. 137 103 Καταστατικοί Νόμοι-Τ.Σ.Α.Υ. 34.Η.α.79-80 σύμφωνα με την παρ. 1 του άρθρ. 25 του Ν.Δ. 3348/1955 όπως αυτές ισχύουν (Νόμ. 982/1979 άρθρ. 7 παρ. 5). Εάν παραμένει υπόλοιπο οφειλής μετά από αυτό τον συμψηφισμό, τότε παρακρατείται το ένα τέταρτο των κάθε φύσης συνταξιοδοτικών παροχών μέχρι την πλήρη εξόφληση της οφειλής. ΄Αρθρ.3.-Αιτήσεις που έχουν υποβληθεί πριν από την ισχύ αυτής της απόφασης, για τις οποίες δεν εκδόθηκαν αποφάσεις των αρμοδίων οργάνων του Τ.Σ.Α.Υ., κρίνονται σύμφωνα με τα όσα ορίζει αυτή η απόφαση. ΄Αρθρ.4.-Από την έναρξη ισχύος αυτής της απόφασης καταργούνται οι αριθ. Γ7α. 1814/25.9.1965 (ΦΕΚ 645/2.10.65 τ.Β’) και Γ7α.3060/2 22.10.1965 (ΦΕΚ 733/5.11.65 τ.Β’) αποφάσεις του Υπουργού Υγιεινής καθώς και η Φ.42/256/26.2.1977 (ΦΕΚ 220/12.3.1977) απόφαση του Υφυπουργού Κοινωνικών Υπηρεσιών. ΄Αρθρ.5.-Η έναρξη ισχύος αυτής της απόφασης αρχίζει από τη δημοσίευσή της στην Εφημερίδα της Κυβερνήσεως. 